\section{Lippukunnanjohtajan tervehdys}

\begin{multicols}{2}
\noindent Haarapääskyt, räystäspääskyt ja tervapääskyt ovat jo aikaa sitten saapuneet, merihanhilla on jo poikasia ja kuuluipa pellon laidalta tuttu harmaasiepon ''tsri tsri tsri''. Kevät on jo täällä ja kesä on aivan kulman takana. Valkovuokko, rentukka ja kirsikka ovat täydessä kukassa ja ensimmäiset satakielet virittävät lauluaan aamuhämärässä. Aivan, kesällä järjestetään lippukunnan \textit{Satakieli}"-kesäleiri! Leirin lisäksi kesän toimintaan lukeutuvat \textit{Variksen vavahdus} "=vaellus ja \textit{Piisaminhäntä}"-melonta. Olethan sinäkin mukana kesän partiotapahtumissa?

Alkuvuoteen on jälleen mahtunut monenlaista partiotekemistä kuten laskiaisriehaa, minihaikkia, partioparaatia ja lippukuntaretkeä. Olen haltioissani siitä, kuinka paljon erilaista toimintaa pieni lippukuntamme on pystynyt järjestämään; kevään toimintamme on kartuttanut käyntikertoja yli seitsemänsataa! Tämä ei ole mikään itsestäänselvyys, vaan mielekäs toiminta vaatii aina vapaaehtoisia, tekijöitä ja johtajia -- unohtamatta itse osallistujia, joita ilman tekeminen menettää merkityksensä.  

Osin partiotoiminnan mahdollistaa se, että lippukuntamme on rekisteröity yhdistys. Sillä on vuosikokouksen valitsema hallitus, joka vastaa toimintasuunnitelman toteutumisesta, päättää kalusto- ja muista hankinnoista, ylläpitää jäsenrekisteriä, anoo avustuksia, edustaa lippukuntaa piirin aluetapaamisissa\ldots\ Lippukunnan hallinto on yleistäen kuin valtion, kunnan tai jonkin yrityksen hallinto pienoiskoossa, joten partiotoiminnan tähän välillä tylsältäkin vaikuttavaan osaan tutustuminen tarjoaa johtajalle paljon hyödyllisiä tietoja ja taitoja, joista on aikuisena hyötyä muuallakin. Haluaisitko sinä tutustua lippukunnan hallituksen tehtäviin? Kysy lisää allekirjoittaneelta!

Tässä Tassussa pääset palaamaan viime vuoden pikkujouluretkeen, riihitystunnelmiin vuonna 2018 ja tänä keväänä sekä tarpojien minihaikille. Seikkailijoiden sivuilla (s. \pageref{sec:seikkailijat}) on paljon hauskaa luettavaa ja tekemistä. Julkistetaanpa lehdessä myös viime numeron kuvakilpailun voittaja. Ja jos et ole vielä aloittanut, nyt on oikea hetki alkaa pohtia, kuinka oikea ja nurja silmukka oikein tehtiinkään, ottaa neulepuikot esiin ja osallistua Tassun neulesuunnittelukilpailuun -- lue lisää sivulta \pageref{sec:neulekilpailu}!

{\smallskip\noindent\centering ***\par\smallskip}

Kevättä varjosti Kurkisuon Rusakoiden perustajajäsenen ja ensimmäisen lippukunnanjohtajan, Eddien poisnukkuminen. ''Yritä jättää tämä maailma vähän parempana kuin sen löysit,'' kehotti lordi Baden"-Powell, partioliikkeen perustaja viimeisessä viestissään maailman partiolaisille. Sama ilmaisu löytyy Suomen Partiolaisten partioneuvoston hyväksymistä partion yhteiskunnallisen toiminnan linjauksista. Nykyisenä lippukunnanjohtajana olen vahvasti sitä mieltä, että Eddie otti kehotuksesta vaarin.

Partioterveisin ja Eddien muistoa kunnioittaen

\smallskip

\noindent\hfill Janne

\vspace*{12cm}

\columnbreak

\null\vfill

\noindent\includegraphics[width=\linewidth]{assets/lpkjohtajantervehdys} \\ {\small Lippukunnanjohtaja nauttimassa iltateestä \textit{Uikun uinti} "=vaelluksen helteisen, kolmannen päivän päätteeksi Ruokojärven rannalla.\par}

\bigskip

\noindent\null\hfill Kuva: Tanguy
\end{multicols}
